เกมทศกัณฐ์เด็ก

เกมทศกัณฐ์เด็ก เป็นรายการเกมโชว์ควิซโชว์สำหรับเด็กเยาวชน โดยเริ่มออกอากาศครั้งแรกเมื่อวันที่ 3 เมษายน 2547 ออกอากาศทุกวันเสาร์และวันอาทิตย์ ทางโมเดิร์นไนน์ทีวี ดำเนินรายการโดย ปัญญา นิรันดร์กุล

**วันเวลาและออกอากาศ**
 เสาร์ - อาทิตย์ เวลา 19.30 - 20.00 น.- เสาร์ - อาทิตย์ เวลา 19.00 - 19.30 น.- เสาร์ - อาทิตย์ เวลา 16.05 - 16.30 น. (หลังข่าวต้นชั่วโมง)- ออกอากาศ วันจันทร์,พุธ,พฤหัสบดี และศุกร์ เวลา 17.30-18.00 น./13.00-13.30 น.ทางเวิร์คพอยท์ ทีวี- ออกอากาศ วันเสาร์-อาทิตย์ เวลา 09.00-09.30 น.ทางเวิร์คพอยท์ ทีวี- ออกอากาศ วันจันทร์-ศุกร์ เวลา 11:00-11:30 น./17:00-17:30 น./23:00-23:30 น.ทางช่อง 6 รอบรู้ดูสนุก- ออกอากาศ วันจันทร์-ศุกร์ เวลา 11:30-12:00 น./17:30-18:00 น./23:30-00:00 น.ทางช่อง 6 รอบรู้ดูสนุก

**ชื่อรายการ**
 เกมทศกัณฐ์เด็ก (3 เมษายน 2547 - 2 มีนาคม 2551 / 7 มิถุนายน 2551 - 14 มิถุนายน 2551)- เกมทศกัณฐ์เด็ก 3 วัย (8 มีนาคม 2551 - 30 มีนาคม 2551)- เกมทศกัณฐ์เด็ก ช่วยโรงเรียน (5 เมษายน 2551 - 4 พฤษภาคม 2551)- เกมทศกัณฐ์เด็ก ช่วยโรงพยาบาล (10 พฤษภาคม 2551 - 1 มิถุนายน 2551)

**กติกา**

**รูปแบบที่ 1**
รูปแบบการเล่นจะคล้ายคลึงกับเกมทศกัณฐ์ของผู้ใหญ่แทบทุกประการ เพียงแต่ว่าจะเป็นการเล่นเพียงคนเดียว และเน้นการสะสมเงินรางวัลเป็นหลัก โดยเมื่อเริ่มการแข่งขัน ผู้เข้าแข่งขันจะต้องเลือกใบหน้าที่จะเป็นใบหน้าแรกขึ้นมาทายก่อน โดยใบหน้านั้นจะถูกสลับสับเปลี่ยนไปเรื่อย ๆ เมื่อผู้เข้าแข่งขันพอใจแล้วสามารถกดปุ่มหยุดเพื่อเลือกใบหน้านั้นได้ และเมื่อได้ใบหน้าแล้วผู้เข้าแข่งขันจะมีเวลา 1 นาที ในการทายให้ถูกว่าบุคคลคนนี้คือใคร หากตอบถูกต้อง ก็จะมีสิทธิ์ในการเล่นใบหน้าต่อไป แต่ถ้าหากตอบผิด เกมจะยุติลงทันที อย่างไรก็ดี ผู้เข้าแข่งขันสามารถขอโยนใบหน้านั้นได้ ซึ่งการโยนนั้นจะเท่ากับการขอผ่านไปเลย โดยสิทธิ์การโยนจะมีให้ 1 ครั้ง ต่อการเล่นทุก ๆ 10 หน้า (กรณีที่ไม่ได้ใช้สิทธิ์การโยนใน 10 หน้านั้น ๆ สิทธิ์นั้นจะถือเป็นโมฆะและไม่สามารถยกยอดไปใช้ในการเล่น 10 หน้าถัดไปได้ เมื่อเข้าสู่ 10 หน้าถัดไป ไม่ว่าก่อนหน้านี้จะใช้หรือไม่ก็ตาม สิทธิ์นี้จะมีให้ 1 ครั้งเสมอ)
การสะสมเงินรางวัล จะมาจากการทายใบหน้าให้ถูกต้องมากที่สุด โดยทุก 10 หน้าที่ทายถูก จะได้รับเงินรางวัลสะสม 100,000 บาท

**รูปแบบที่ 2**
รูปแบบนี้ยังคงเน้นการทายใบหน้าเพื่อสะสมเงินรางวัล แต่ครั้งนี้จะเป็นทายใบหน้าจากโจทย์ที่กำหนด โดยกติกาคือผู้เข้าขันขันจะต้องทายว่าใครคือบุคคลที่โจทย์กำหนดให้ โดยจะมีใบหน้าให้เลือก 2 ใบหน้า คือบนและล่าง ผู้เข้าแข่งขันจะมีเวลา 1 นาทีในการทาย หากทายถูกก็จะมีสิทธิ์เล่นในใบหน้าถัดไป แต่ถ้าหากตอบผิด เกมจะยุติลงทันที
การสะสมเงินรางวัล จะมาจากการทายใบหน้าให้ถูกต้องมากที่สุด โดยทุก 10 หน้าที่ทายถูก จะได้รับเงินรางวัลสะสมดังนี้- ตอบถูก 10 หน้า รับเงินรางวัล 10,000 บาท- ตอบถูก 20 หน้า รับเงินรางวัลเพิ่มอีก 20,000 บาท เป็นมูลค่า 30,000 บาท- ตอบถูก 30 หน้า รับเงินรางวัลเพิ่มอีก 30,000 บาท เป็นมูลค่า 60,000 บาท- ตอบถูก 40 หน้า รับเงินรางวัลเพิ่มอีก 40,000 บาท เป็นมูลค่า 100,000 บาท
และจะเป็นเช่นนี้ไปเรื่อย ๆ ทุกครั้งที่ตอบถูก แต่ถ้าหากผู้เข้าแข่งขันสามารถทายได้ถูกต้องถึง 200 หน้า จะได้รับบ้านอีก 1 หลัง รวมมูลค่า 4,000,000 บาท

**ทำเนียบทศกัณฐ์เด็ก**
 ด.ช.พัทธดนย์ เกลี้ยงจันทร์ (น้องเดียว) เป็นทศกัณฐ์เด็กชายคนแรกที่สามารถพิชิต 200 หน้าได้ รับทุนการศึกษาร่วม 4,000,000 บาท- ด.ญ.สุพิชชา มงคลจิตตานนท์ (น้องแพร) ทศกัณฐ์เด็กหญิงคนแรกที่สามารถพิชิต 200 หน้าได้ รับทุนการศึกษาร่วม 4,000,000 บาท- ด.ช.พีรพล เพิ่มเพ็ชร (น้องพีพี) ทศกัณฐ์เด็กชายคนที่สองที่สามารถพิชิต 200 หน้าได้ รับทุนการศึกษาร่วม 4,000,000 บาท
รายการ เกมทศกัณฐ์เด็ก แจกทุนการศึกษารวมทั้งหมด 12,000,000 บาท

**อ้างอิง**
หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2547
หมวดหมู่:ควิซโชว์ไทยในคริสต์ทศวรรษ 2000
หมวดหมู่:รายการโทรทัศน์ไทยสำหรับเด็กในคริสต์ทศวรรษ 2000
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2551